**Mesaj de condoleanțe**

**Platforma Unionistă Acțiunea 2012 își exprimă întristarea profundă în legătură cu vestea dureroasă a trecerii la cele veșnice a Majestății Sale Regina Ana a României și transmite sincere condoleanțe Majestății Sale Regale Mihai I al României, Alteței Sale Regale Principesa Moștenitoare Margareta, Custode al Coroanei României, Alteței Sale Regale Principele Consort Radu și tuturor membrilor Casei Regale a României.**

„*Basarabia și ReUnirea au fost preocupări constante ale Majestății Sale Regina Ana a României, reprezentând un model extraordinar de urmat pentru toți românii. Majestatea sa Regina Ana a României va rămâne pentru totdeauna în memoria noastră și ne va călăuzi spre împlinirea idealului Reîntregirii naționale. Dorim să transmitem întreaga noastră solidaritate Casei Regale a României, pe care o asigurăm că îi suntem cu tot sufletul alături în aceste momente dificile*”, a declarat George Simion, președintele Platformei Unioniste Acțiunea 2012.

**Platforma Unionistă Acțiunea 2012 1 august 2016**